b"\n_START_ARTICLE_\nResoluci\xc3\xb3 2399 del Consell de Seguretat de les Nacions Unides\n_START_SECTION_\nContingut\n_START_PARAGRAPH_\nAl sud-est i el nord-oest de la Rep\xc3\xbablica Centreafricana uns catorze grups armats continuaven lluitant pel territori i les mat\xc3\xa8ries primeres. Aquests grups ocupaven el 70% del pa\xc3\xads. L'ex\xc3\xa8rcit del govern i les forces de manteniment de la MINUSCA no van ampliar gaire m\xc3\xa9s l'autoritat del govern. El juliol de 2017, en una confer\xc3\xa8ncia a Libreville, en el context de la iniciativa de pau de la Uni\xc3\xb3 Africana, s'havia elaborat un full de ruta per proporcionar el marc per a una soluci\xc3\xb3 pol\xc3\xadtica del conflicte._NEWLINE_L'embargament d'armes contra la Rep\xc3\xbablica Centreafricana es va estendre fins al 31 de gener de 2019. Es va instar als pa\xc3\xafsos ve\xc3\xafns a prendre mesures contra el comer\xc3\xa7 il\xc2\xb7legal d'armes lleugeres i municions. Les prohibicions de viatjar i la congelaci\xc3\xb3 dels saldos bancaris contra persones en la llista de sancions tamb\xc3\xa9 es van ampliar fins a la mateixa data. Finalment, el grup d'experts, que investigava l'incompliment de les sancions i consultava al Comit\xc3\xa8 de Sancions, es va ampliar fins al 28 de febrer de 2019."